Κώστας Αποστολάκης (ποδοσφαιριστής)

Ο Κώστας Αποστολάκης (Αθήνα, 28 Μαΐου 1999) είναι Έλληνας ποδοσφαιριστής που αγωνίζεται ως πλάγιος αμυντικός στην ΑΕ Λάρισας. Είναι γιος του παλαίμαχου ποδοσφαιριστή του Παναθηναϊκού και της Εθνικής Ελλάδος, Στράτου Αποστολάκη.

 Συλλογική καριέρα 

 Το ξεκίνημα 
Ο Αποστολάκης έκανε τα πρώτα ποδοσφαιρικά του βήματα στη Νίκη Αλίμου.

 Παναθηναϊκός 
Στις ακαδημίες του Παναθηναϊκού εντάχθηκε το καλοκαίρι του 2014 αγωνιζόμενος στα χαφ κυρίως ως αμυντικός μέσος. Τον Μάρτιο του 2018 ο τότε προπονητής του Παναθηναϊκού Μαρίνος Ουζουνίδης άρχισε να τον καλεί στις προπονήσεις της πρώτης ομάδας προκειμένου να τον αξιολογήσει. Στις 13 Ιουνίου του 2017 υπέγραψε επαγγελματικό συμβόλαιο μαζί με άλλους 6 παίκτες της ακαδημίας. Στην πρώτη ομάδα του Παναθηναϊκού παίζει στο δεξιό άκρο της άμυνας. Το επίσημο ντεμπούτο του με την πρώτη ομάδα του Παναθηναϊκού πραγματοποιήθηκε στην εκτός έδρας αναμέτρηση με τον Παναιτωλικό για το Κύπελλο Ελλάδος που έληξε 0-1 για τους πράσινους, δίνοντας την ασίστ στον σκόρερ του αγώνα Φεντερίκο Μακέντα. Στην συγκεκριμένη αναμέτρηση Κώστας Αποστολάκης και Χρήστος Δώνης έγιναν οι πρώτοι γιοι δύο πρώην ποδοσφαιριστών του Παναθηναϊκού (Στράτου Αποστολάκη και Γιώργου Δώνη αντίστοιχα) που αγωνίζονται ως συμπαίκτες στους πράσινους όπως οι πατεράδες τους.

 ΑΠΟΕΛ 
Στις 7 Μάϊου του 2020, ο Κώστας Αποστολάκης συμφώνησε με την κυπριακή ομάδα του ΑΠΟΕΛ. 

 Παναιτωλικός 
Στις 17 Αυγούστου του 2021, υπέγραψε στον Παναιτωλικό για δύο χρόνια.

 Διεθνής καριέρα 
Ο Αποστολάκης έχει αγωνιστεί με τις μικρές ομάδες της Εθνικής Ελλάδος (Κ-16, Κ-17, Κ-18, Κ-19).

 Παραπομπές 

 Εξωτερικοί σύνδεσμοι 
 Κώστας Αποστολάκης σε ιστοσελίδα ΠΑΕ Παναθηναϊκός
 Κώστας Αποστολάκης σε ιστοσελίδα Σούπερ Λίγκα
 Κώστας Αποστολάκης στο transfermarkt
 Κώστας Αποστολάκης στο soccerway

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές ΑΠΟΕΛ
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Παναιτωλικού
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΦΚ Σερίφ Τιράσπολ
Κατηγορία:Ποδοσφαιριστές Πρωταθλήματος Μολδαβίας
Κατηγορία:Ποδοσφαιριστές Α.Ε. Λάρισας